钦定古今图书集成/明伦汇编/闺媛典/第051卷 > 郑京姐
## 钦定古今图书集成/明伦汇编/闺媛典/第051卷 > 郑京姐

按《开封府志》：“郑京姐，僮之女，杞县人。年十岁，许王念
祖。未几，念祖亡，京力请其父母归王氏，并祈以所治
缯帛四箧与之，父母许焉。乃著常服登舆诣焉。时聚
观者甚众，京姐因命褰帷示之，容色坦然。道经文庙，
下舆入谒毕，至王家，始出箧内，自制衰服易之。先拜
天地，次王父母，次父母，一一中节，遂之柩前，奠哭成”
礼。日侍念祖母侧，夜寝丧次，如是者五日。忽曰：“期至
矣，请设床榻于柩所。”趋入灵幄，急易吉服，而四肢已
僵。众扶至榻，偃卧其上，手自整衣，瞑目而逝。邑令李
梯亲往视之，忽张目合手，若为礼状。观者为之竦然，
令出目乃瞑。比殡，颜色如生。其夜室有红光照耀，久
之乃灭。